Primjeri opisa zanimanja

# Veterinarski tehničar

Tijekom svog školovanja stječem potrebna znanja za rad u veterinarskoj struci. Posao veterinarskog tehničara je preventiva zaraznih ili invazijskih bolesti, pomoć veterinaru pri kirurškim zahvatima,

priprema, čišćenje i održavanje instrumenata i pribora za rad, cijepljenje životinja i saniranje rana, njega mladunčadi, kastracija odojaka, pomoć pri porođajima, pomoć pri umjetnom usjemenjivanju.

# Poljoprivredni gospodarstvenik

Kao poljoprivredni gospodarstvenik stječem znanja, vještine i sposobnosti za proizvodnju poljoprivrednih kultura, primjenu agrotehničkih mjera - obrade, gnojidbe, sjetve i sadnje, žetve i zaštite poljoprivrednih kultura. Program obuhvaća i stočarsku proizvodnju što omogućuje

organizaciju i vođenje vlastitog gospodarstva.

# Cvjećar

Osim znanja o uzgoju cvijeća, učenjem o načinima i metodama aranžiranja učim o kreativnom prigodnom uređivanju unutrašnjih prostora za javna i privatna događanja. Tijekom školovanja razvijam osjećaj za skladno i lijepo.

# Vrtlar

Tijekom školovanja učim o tehnologiji uzgoja cvijeća, ukrasnog bilja, povrća, voćaka i njezi travnjaka.

Siječem znanja i vještine o uređenju vrtova, parkova i ostalih zelenih površina, raspoređivanjem različitih vrsta ukrasnog bilja prema njihovim morfološkim karakteristikama, oblicima, bojama uz primjenu vrtne tehničkih elemenata.

# Kuhar

Tijekom školovanja u zanimanju kuhar učim o tehnologiji pripremanja hrane i postupanja sa živežnim namirnicama i kuhanom hranom. Usvajam i primjenjujem znanja o količinskim normativima, programiranju i planiranju prehrane te higijenskim i tehničkim propisima. Kuhar mora znati

organizirati vlastiti posao. Također učimo pripremati speciﬁčne jelovnike, npr. dijetalne, vegetarijanske i makrobiotičke te različite nacionalne i tradicionalne kuhinje.

# Pomoćni kuhar slastičar

Tijekom svog školovanja usvajam osnovna znanja u ugostiteljstvu i turizmu, upoznavanje tehnologije, upoznavanje robe i higijene.

# Pomoćni vrtlar

Kao pomoćni vrtlar siječem temeljna znanja i vještine iz vrtlarske proizvodnje kao što su poznavanje uzgoja vrtlarskih kultura, uzgoj povrća, voća i cvijeća te vrtnog zelenila što im omogućuje uspješnost u obavljanju poslova odražavanja i njege vrtova, povrtnjaka i drugih zelenih površina.

# Agrotehničar

Kao agrotehničar učim o specifičnostima pojedinih tehnologija u biljnoj i animalnoj proizvodnji, primijeniti tehnologije uzgoja biljne i animalne proizvodnje, upotrebljavati strojeve, uređaje, alate i opremu u biljnoj i animalnoj proizvodnji, odabrati metode i sredstva za zaštitu bilja, provoditi načela dobre poljoprivredne prakse i održivog razvoja, pratiti i primjenjivati zakonske propise zaštite na radu i zaštite okoliša, primjenjivati osnove poduzetničkog poslovanja i organizacije rada.